Tytön valitus (Leino)
Kisat oli kylässä siellä,
 minä kuljin metsätiellä.

 Oli kisat Kalevalassa,
 köyhä karjan kaitsennassa.

 Köyhällä pimeä paita,
 karja kulki soita, maita.

 Köyhällä mureinen muoto,
 veret vienyt kyynelvuoto.

 Kannel soi Kalevalasta,
 kaitse Kiesus köyhän lasta!

 Valkaise poloisen paita,
 sido siihen sulkkuraita!

 Punaise poloisen poski,
 vello sille verten koski!

 – Käki kukahti, suru nukahti,
 sydän toivosta sykähti.